CELEX: 32016R2287
Language: el
Date: 2016-12-16 00:00:00
Title: Εκτελεστικός κανονισμός (ΕΕ) 2016/2287 της Επιτροπής, της 16ης Δεκεμβρίου 2016, για την τροποποίηση του κανονισμού (ΕΚ) αριθ. 431/2008 σχετικά με το άνοιγμα και τον τρόπο διαχείρισης δασμολογικής ποσόστωσης εισαγωγής για κατεψυγμένο βόειο κρέας και του εκτελεστικού κανονισμού (ΕΕ) αριθ. 593/2013 για το άνοιγμα και τον τρόπο διαχείρισης των δασμολογικών ποσοστώσεων για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα και για το κατεψυγμένο κρέας βουβάλου

17.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 344/63
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2287 ΤΗΣ ΕΠΙΤΡΟΠΉΣ
   της 16ης Δεκεμβρίου 2016
   για την τροποποίηση του κανονισμού (ΕΚ) αριθ. 431/2008 σχετικά με το άνοιγμα και τον τρόπο διαχείρισης δασμολογικής ποσόστωσης εισαγωγής για κατεψυγμένο βόειο κρέας και του εκτελεστικού κανονισμού (ΕΕ) αριθ. 593/2013 για το άνοιγμα και τον τρόπο διαχείρισης των δασμολογικών ποσοστώσεων για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα και για το κατεψυγμένο κρέας βουβάλου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187 στοιχείο α),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 431/2008 της Επιτροπής (2) προβλέπει το άνοιγμα και τη διαχείριση δασμολογικής ποσόστωσης εισαγωγής για κατεψυγμένο βόειο κρέας του κωδικού ΣΟ 0202 και προϊόντα του κωδικού ΣΟ 0206 29 91.
            
         
               (2)
            
            
               Ο εκτελεστικός κανονισμός (ΕΕ) αριθ. 593/2013 της Επιτροπής (3) προβλέπει το άνοιγμα και τη διαχείριση δασμολογικών ποσοστώσεων για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα και για το κατεψυγμένο κρέας βουβάλου.
            
         
               (3)
            
            
               Η προσχώρηση της Δημοκρατίας της Κροατίας είχε ως συνέπεια τη διεύρυνση της τελωνειακής ένωσης της Ευρωπαϊκής Ένωσης. Κατά συνέπεια, η ΕΕ υποχρεώθηκε, σύμφωνα με τους κανόνες του Παγκόσμιου Οργανισμού Εμπορίου (ΠΟΕ), να προβεί σε διαπραγματεύσεις με τα μέλη του ΠΟΕ που έχουν δικαιώματα διαπραγμάτευσης με τα προσχωρούντα κράτη μέλη προκειμένου να επέλθει συμφωνία σχετικά με ενδεχόμενη αντισταθμιστική προσαρμογή.
            
         
               (4)
            
            
               Η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Ανατολικής Δημοκρατίας της Ουρουγουάης, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση, η οποία εγκρίθηκε με την απόφαση (ΕΕ) 2016/1884 του Συμβουλίου (4), προβλέπει την παράταση δύο υφιστάμενων δασμολογικών ποσοστώσεων της Ένωσης για το βόειο κρέας. Οι υφιστάμενες ποσοστώσεις για το κρέας βοοειδών χωρίς κόκαλα πρέπει να αυξηθούν κατά 76 τόνους και η υφιστάμενη ποσόστωση για το κατεψυγμένο βόειο κρέας πρέπει να αυξηθεί κατά 1 875 τόνους.
            
         
               (5)
            
            
               Δεδομένου ότι η συμφωνία μεταξύ της Ευρωπαϊκής Ένωσης και της Ανατολικής Δημοκρατίας της Ουρουγουάης εφαρμόζεται από την 1η Ιανουαρίου 2017, είναι σκόπιμο να εφαρμόζεται ο παρών κανονισμός από την εν λόγω ημερομηνία.
            
         
               (6)
            
            
               Για τους σκοπούς της κατάλληλης διαχείρισης της δασμολογικής ποσόστωσης που προβλέπεται από τον κανονισμό (ΕΚ) αριθ. 431/2008, η πρόσθετη ποσότητα κατεψυγμένου βοείου κρέατος πρέπει να είναι διαθέσιμη από την περίοδο ποσόστωσης 2017/2018.
            
         
               (7)
            
            
               Ο κανονισμός (ΕΚ) αριθ. 431/2008 και ο εκτελεστικός κανονισμός (ΕΕ) αριθ. 593/2013 πρέπει να τροποποιηθούν αναλόγως.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 1 παράγραφος 1 του κανονισμού (ΕΚ) αριθ. 431/2008 τροποποιείται ως εξής:
   
               1)
            
            
               Στο πρώτο εδάφιο, οι λέξεις «53 000 τόνοι» αντικαθίστανται από τις λέξεις «54 875 τόνοι».
            
         
               2)
            
            
               Παρεμβάλλεται το ακόλουθο δεύτερο εδάφιο:
               «Ωστόσο, για την περίοδο δασμολογικής ποσόστωσης εισαγωγής 2016/2017, η συνολική ποσότητα είναι 53 000 τόνοι.».
            
         Άρθρο 2
   Ο εκτελεστικός κανονισμός (ΕΕ) αριθ. 593/2013 τροποποιείται ως εξής:
   
               1)
            
            
               Στο άρθρο 1 παράγραφος 1, το στοιχείο α) αντικαθίσταται από το ακόλουθο κείμενο:
               
                           «α)
                        
                        
                           66 826 τόνοι βοείου κρέατος εκλεκτής ποιότητας, νωπού, διατηρημένου με απλή ψύξη ή κατεψυγμένου που υπάγεται στους κωδικούς ΣΟ 0201 και 0202 καθώς και προϊόντων που υπάγονται στους κωδικούς ΣΟ 0206 10 95 και 0206 29 91».
                        
                     
         
               2)
            
            
               Στο πρώτο εδάφιο του άρθρου 2 στοιχείο γ), οι λέξεις «6 300 τόνοι» αντικαθίστανται από τις λέξεις «6 376 τόνοι».
            
         Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2017.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Δεκεμβρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 671.
   
      (2)  Κανονισμός (ΕΚ) αριθ. 431/2008 της Επιτροπής, της 19ης Μαΐου 2008, σχετικά με το άνοιγμα και τον τρόπο διαχείρισης δασμολογικής ποσόστωσης εισαγωγής για κατεψυγμένο βόειο κρέας του κωδικού ΣΟ 0202 και προϊόντα του κωδικού ΣΟ 0206 29 91 (ΕΕ L 130 της 20.5.2008, σ. 3).
   
      (3)  Εκτελεστικός κανονισμός (ΕΕ) αριθ. 593/2013 της Επιτροπής, της 21ης Ιουνίου 2013, για το άνοιγμα και τον τρόπο διαχείρισης των δασμολογικών ποσοστώσεων για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα και για το κατεψυγμένο κρέας βουβάλου (ΕΕ L 170 της 22.6.2013, σ. 32).
   
      (4)  Απόφαση (ΕΕ) 2016/1884 του Συμβουλίου, της 18ης Οκτωβρίου 2016, για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Ανατολικής Δημοκρατίας της Ουρουγουάης, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994, σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση (ΕΕ L 291 της 26.10.2016, σ. 1).